gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl pt gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Posición das comunidades de montes sobre o eucalipto - Campo Galego
Posición da Organización Galega de Comunidades de Montes sobre a regulación do eucalipto
Artigo de Xosé Alfredo Pereira, presidente do colectivo, que considera “cativo e insuficiente” o borrador de decreto sobre a especie. Cuestiona ademais a postura “pro-eucalipto” de parte do sector forestal
O borrador de decreto para regular o eucalipto debatiuse no último Consello Forestal.
No Consello Forestal de Galiza, celebrado o pasado dia 17 de febreiro do 2017, a Consellaria do Medio Rural presentou o borrador dun decreto para regular as novas plantacions de eucaliptus no territorio galego. O borrador presentado é cativo e insuficiente e o que vén a siñificar na práctica é unha moratoria para que se poidan seguir plantando eucaliptus baixo a aparencia de regulalos.
A presentación deste borrador no Consello Forestal do dia 17 de Febreiro do 2017 demostra a mentira do señor presidente da Xunta de Galiza cando, fai máis ou menos un mes, vendeu nos medios de comunicación social a existencia dun consenso do sector ante esta regulación. Mal pode haber consenso onte sobor un documento que se presenta hoxe.
“O borrador do decreto está orientado ao de sempre, a producir eucaliptus a mansalva e de baixa calidade para a industria pasteira”
Valoración do proxecto de decreto
O borrador non contempla a prohibición das novas plantacións de eucaliptus, cando a superficie existente na actualidade plantada por esta especie supera en case 300.000 hectáreas á que estaba planificada no vixente Plano Forestal. Como tampouco contempla a eliminación de eucaliptus nitens, especie considerada como invasora noutras zonas do Estado Español, e que nos montes do interior da nosa nación xa ocupa mais de 20.000 hectáreas.
No borrador presentado, nada se fala de ordenar as plantacions existentes en marcos axeitados, nin de eliminar os eucaliptos plantados en terras clasificadas como agrarias ou agrícolas (onde xa ocupan mais de 35.000 hectáreas). Tampouco fala de eliminar os eucaliptus naquelas áreas forestais que dispoñan de solos aptos para plantacions de frondosas caducifolias, tanto de madeira como de froito; para usos gandeiros ou para froitos silvestres .
Por non falar, o texto nin fala de orientar a mesma produción de eucaliptus como madeira de calidade. Unha vez máis, o borrador do decreto está orientado ao de sempre, é dicir, a producir eucaliptus a mansalva e de baixa calidade para fornecer a industria pasteira. E tamén está orientado a reservar terra para a plantación de cultivos enerxéticos de cara a un futuro inmediato.
Postura de parte do sector forestal
A pesar de que o borrador presentado para regular as novas plantacions de eucaliptus é cativo e insuficiente, unha parte (non toda) do sector que eles chaman forestal, mais que non é forestal senón monte, solicitaron a retirada deste borrador. Mais non solicitaron a súa retirada por ser cativo e insuficiente. Solicitaron a súa retirada por ser excesivo.
Esta parte do sector “monte” conformado pola industria forestal (Confemadera, Monte-Industria, Cluster da Madeira e empresas da primeira transformación), polas empresas de servizos forestais (Asemfo e Serfoga), a rama forestal de Unións Agrarias (Asefoga), e algúns titulares das terras (Asociación Forestal de Galicia e Promagal), defenden que non deben regularse as plantacions de eucaliptus.
“Hai unha parte do sector ‘monte’ que pide que cada quen plante eucaliptus onde queira, como se estivesemos na lei da selva”
Os colectivos citados piden que cada quen plante eucaliptus onde queira, como se estivesemos na lei da selva. Que o único que ten que regular as plantacións de eucaliptos é o mercado. Como se o mercado fose un ente abstracto e mesmo benefactor. Cando no réxime capitalista no que vivimos, o mercado é unha ferramenta controlada polo capital para defender os seus intereses económicos.
No seu delirio pro-eucaliptos sen control, mesmo chegaron a tachar de intervencionista o intento da Administración Pública por tentar unha regulación (cativa e insuficiente) das novas plantacións de eucaliptus.
Poderíase entender a sua postura se tamén tacharan de intervencionista á mesma Administración Pública que promulgou un decreto non só para obrigar ás comunidades de montes a investir o 40% de todos os seus ingresos en mellora e protección forestal do monte, senón para indicarlles en que actividades teñen que investir ese 40% de todos os seus ingresos. Mais para eles, aquí a Administración Pública non foi intervencionista. Promulgou un decreto axeitado… axeitado os seus intereses económicos.
“Presentaremos achegas a este decreto por cativo e insuficiente, e entendemos que tamén deberían presentalas todas as organizacións do rural”
Na reunión do Consello Forestal de Galiza celebrado o pasado dia 17 de febreiro do 2017, a Organización Galega de Comunidades de Montes manifestou a necesidade de regular a existencia dos eucaliptus no territorio galego. Mais como o borrador presentado é cativo e insuficiente, presentará achegas ao mesmo. Achegas para permitir acadar un monte e un medio rural multifuncional e sustentabel. E dende a nosa humilde opinión, entendemos que tamen deberían presentar achegas todas aquelas entidades e organizacións que viven, traballan e xestionan o medio rural.
Ir a los comentarios
Xosé Alfredo Pereira Martínez
Xosé Alfredo Pereira é o presidente da Organización Galega de Comunidades de Montes.
Ver todas as publicacións de Xosé Alfredo Pereira Martínez →
A madeira aguanta o bo momento de prezos, á espera dun outono incerto
“É o mellor momento para o propietario forestal, hai máis demanda de madeira que oferta”
“Cun 75% menos de abono que hai 20 anos, están a lograrse mellores resultados no crecemento das plantacións”
Ensaian con éxito usos da lignina da madeira como aditivo para formigón, tubaxes, fibras téxtiles e produtos desengrasantes
Axudas para a monitorización completa das ganderías de leite e de carne
A Fundación Caixa Rural Galega Tomás Notario Vacas entrega a primeira beca por excelencia académica
Polysulphate, o fertilizante natural exclusivo de ICL que achega os catro nutrientes esenciais para as plantas nun só gránulo
Caixa Rural Galega celebra o Día Solidario duplicando a súa achega a Cáritas
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información